אַרְכִיבִּישׁוֹף מֶטְרוֹפּוֹלִיטָנִי או מטרופוליט הוא תואר הניתן בנצרות הקתולית והאורתודוקסית לבישוף העומד בראש דיוקסיה בעיר ראשית (מטרופוליס): עיר ראשית של פרובינקיה רומית, פרובינקיה אקלסטית או בירה איזורית. סימן סמכותו ומעמדו של הבישוף המטרופוליטני הוא הפליום, רצועה שעליה צלבים הנענדת סביב הצוואר והכתפיים.
בכנסייה היוונית-אורתודוקסית התואר מטרופוליט משמש בהקשרים שונים. בכנסיות ההלניות המטרופוליטנים באים אחרי הארכיבישופים מבחינה הירארכית. בכנסיות הסלביות ההפך הוא הנכון. בשני המקרים, אין לבישופים המטרופוליטנים סמכות על–פני הבישופים בשטחם.